
DRABUŽIŲ DŽIOVINIMO SPINTOS 
TECHNINĖ SPECIFIKACIJA NR.

2025 m. lapkričio      d.

BENDROSIOS NUOSTATOS
1. Bendrieji reikalavimai:
1.1. Šioje techninėje specifikacijoje pateikiami Lietuvos kariuomenės Specialiųjų operacijų pajėgų Ypatingos paskirties tarnybos (toliau – Pirkėjas) karių drabužių džiovinimo spintai taikomi reikalavimai. 
1.2. Tikslinė paskirtis: po pratybų /spec. užduoties kariai išplautą lauko uniformą / spec. drabužius privalo per 2 val. išsidžiovinti ir būti 100 proc. pasirengę tarnybai. 

TECHNINIAI REIKALAVIMAI

2.  Drabužių  džiovinimo spintai su pakabomis (toliau – DDS) keliami šie reikalavimai:
2.1.  DDS turi būti nauja, nenaudota, pagaminta iš nerūdijančio arba cinkuoto plieno.
2.2.  DDS privalo turėti CE („Conformité Européene“) ženklinimą.
2.3.  DDS valdymas – elektroninis, įrengtas informacijos ekranas. Ekrane turi būti matyti nustatyta temperatūra, faktinė drėgmė, džiovinimo laiko trukmė, veikimas nuo 220 V elektros tinklo.
2.4.  DDS privalo turėti apsaugą nuo per aukštos temperatūros (ne daugiau kaip  65 laipsniai pagal Celsijų) ir ugnies / gaisro.
2.5.  DDS vienu metu džiovinti ne mažiau 6 vnt. lauko uniformos komplektų arba 12 striukių ir kelnių.
2.6.  DDS džiovinimo metu susidariusi drėgmė iš  spintoje esančio oro sukondensuojama į talpą, kuri turi turėti prijungimą į pastato kanalizacijos / nuotekų sistemą.
2.7.  DDS privalo būti išimamos nerūdijančio  plieno pakabos.
2.8.  DDS durys – metalinės su įleidžiama nerakinama spyna.
2.9.  DDS korpusas – dažytas milteliniu būdu, spalva šviesiai pilka.
2.10.  DDS matmenys PxAxG (mm) – ne mažesni kaip 1100x2000x700.
2.11.  DDS svoris – iki 210 kg. 
2.12.  DDS patalpoje skleidžiamas garsas – ne didesnis kaip 75 dBA.
2.13.  Pardavėjas privalo DDS pristatyti Pirkėjui, sumontuoti nurodytame pastate, atlikti bandymą ir surašyti bandymo aktą. Pardavėjas savo sąskaita organizuoja mokymus personalui, kaip teisingai naudotis DDS.
2.14.  DDS turi turėti gamintojo nustatytą garantinį laikotarpį, ne trumpesnį kaip 24 mėn. nuo priėmimo–perdavimo akto pasirašymo datos.

BENDROSIOS NUOSTATOS
1. Bendrieji reikalavimai:
1.1. Šioje techninėje specifikacijoje pateikiami Lietuvos kariuomenės Specialiųjų operacijų pajėgų Ypatingos paskirties tarnybos (toliau – Pirkėjas) karių batų džiovinimo spintai taikomi  reikalavimai. 
1.2. Tikslinė paskirtis: po pratybų / spec. užduoties kariai per 2 val. (reagavimo laikas) privalo išsidžiovinti džiovinimo spintoje nešiojamus batus ir būti 100 proc. pasirengę tarnybai. 

TECHNINIAI REIKALAVIMAI

3. Batų džiovinimo spintai (toliau – BDS) keliami šie reikalavimai:
3.1.  BDS turi būti nauja, nenaudota, pagaminta iš metalo.
3.2.  BDS turi turėti CE („Conformité Européene“) ženklinimą.
3.3.  BDS privalo turėti apsaugą nuo per aukštos temperatūros (daugiau kaip 65 laipsnių) ir ugnies.
3.4.  BDS valdymas –  elektroninis, įrengtas informacijos ekranas. Ekrane turi būti matoma temperatūra, faktinė drėgmė, džiovinimo laikas. Spinta privalo veikti nuo 220 V elektros tinklo.
3.5.  BDS džiovinimo laikas nustatomas skirtingos trukmės. Laiko intervalas keičiamas ne didesniu kaip 20 min. laiko intervalu.
3.6.  BDS temperatūros nustatymas nuo ne mažiau kaip +10 ir ne daugiau kaip + 60 laipsnių pagal Celsijų.
3.7.  BDS vienu metu turi džiovinti ne mažiau kaip 24 poras batų.
3.8.  Džiovinimo metu atsiradusi drėgmė ir kvapai negali patekti į pastato patalpą (-as).
3.9.  BDS durys – metalinės su įleidžiama nerakinama spyna.
3.10.  BDS korpusas – dažytas milteliniu būdu, spalva šviesiai pilka.
3.11.  BDS matmenys PxAxG (mm) – ne mažiau kaip 1000x1800x600.
3.12.  BDS svoris su joje sumontuota įranga – ne didesnis kaip 110 kg. 
3.13.  BDS skleidžiamas garsas – ne didesnis kaip 75 dBA.
3.14.  Pardavėjas privalo BDS pristatyti Pirkėjui, sumontuoti nurodytame pastate, paruošti ją eksploatuoti  ir savo sąskaita apmokyti personalą, kaip teisingai naudotis BDS.
3.15.  BDS turi turėti gamintojo nustatytą garantinį laikotarpį, ne trumpesnį kaip 24 mėn. nuo priėmimo–perdavimo akto pasirašymo datos.

